**Tanítási óra:** Magyar nyelv és irodalom/olvasás

**Osztály:** 4.

**Téma:** Kicsik nagy úton – Szitakötő 31. szám 10.-11. oldal

Képességfejlesztés: együttműködés, empátia, erkölcsi érzék, befogadói magatartás, kritikai és problémamegoldó gondolkodás fejlesztése

1. **Téma bevezetése:** A cikk első bekezdésének bemutatása.

Tanítói bemutatás, utána beszélgetés.

* Mit gondoltok Abdulról?
* Mit gondoltok a helyzetéről?

1. **Szabad asszociáció**

* Írjátok le a feladatkártyátokra, ami eszetekbe jut erről a szóról: menekült

A feladatkártyákat feltesszük a táblára. A gyerekek körben ülnek, és beszélgetünk a gondolataikról, benyomásaikról, véleményükről.

* Mit hallottatok, tudtok a menekülthelyzetről?
* Mit jelent a migráns kifejezés?

1. **A szöveg feldolgozása**
2. A terem négy pontján képeket helyezünk el.   
   1. kép: menekültek áradata  
   2. kép: térkép  
   3. kép: menekült gyermek  
   4. kép: segélyszervezet ételt/ruhát oszt  
   A gyerekek csoportokat alakítanak aszerint, hogy melyik kép kelti fel az érdeklődésüket.

* Ki szeretné elmondani, miért azt a képet választotta?  
  Vélemények meghallgatása.

1. A csoportok egy-egy szövegrészt kapnak a cikkből, ami kapcsolódik a képhez. A szöveg alatt feladatot találnak.  
   - Olvassátok el a szövegrészletet! Beszéljétek meg, miről szól! Válasszatok egy szóvivőt, aki beszámol az olvasottakról! Oldjátok meg közösen a feladatot!  
   *Témakörök és feladatok:  
   - Miért indulnak útnak? Milyen körülmények között vándorolnak?  
   Feladat: Közös rajzolás  
   Rajzoljátok le, miért és hogyan indulnak útnak a gyerekek!  
   - Honnan érkeznek?  
   Feladat: Rajzoljátok be a térképre a menekültek útvonalát! A vonalas mérték segítségével mérjétek le az út hosszát!  
   - Miért maradnak egyedül a gyerekek?  
   Feladat: Gondolatkövetés  
   Képzeljétek el, hogyan érezheti magát egy egyedül menekülő kisgyerek! Gyűjtsétek össze, mi minden járhat a fejében! Játssza el valaki közületek, ahogy megy a tömegben, és közben gondolkodik. Hangosítsa ki a gondolatait!  
   - Mit teszünk értük? Kik segítenek?  
   Feladat: Csoportos improvizáció  
   - Képzeljétek el, hogy egy hozzánk érkező menekült kisgyerek bekerül a ti osztályotokba. Hogyan fogadjátok?*
2. A csoportok beszámolója, bemutatója  
   - Foglaljátok össze röviden, miről olvastatok! Mutassátok be az elkészült feladatot, jelenetet!
3. **A téma összefoglalása:** Beszélgetés  
   - Miért segítsünk?  
   - Hogyan tudnátok ti segíteni?